20 தாவீது பாகால்-பெராட்சிம் வரை வந்து அங்கே அவர்களைத் தோற்கடித்தார். "தகர்த்தெறியும் வெள்ளம் போல் ஆண்டவர் என் எதிரிகளை என் கண்முன்னே தகர்த்தெறிந்தார்" என்று தாவீது கூறினார். ஆகவே தான் அந்த இடம் பாகால்-பெராட்சிம் [3] என்று அழைக்கப்படுகிறது. 21 பெலிஸ்தியர் தங்கள் தெய்வச் சிலைகளை விட்டுச் செல்ல, தாவீதும் அவர்தம் ஆள்களும் அவற்றை எடுத்துச் சென்றனர். 22 பெலிஸ்தியர் மீண்டும் எதிர்த்து வந்து இரபாயிம் பள்ளத்தாக்கில் பரவினர். 23 தாவீது ஆண்டவரிடம் ஆலோசனை கேட்க, "நீ எதிர்த்துச் செல்லவேண்டாம். சுற்றி வளைத்து அவர்கள் பின்னால் சென்று, முசுக்கொட்டை மரங்களுக்கு எதிரிலிருந்து அவர்களை அணுக வேண்டும். 24 முசுக் கொட்டை மரங்களுக்கு மேல் அணிவகுப்புப் பேரொலி ஒலிக்கும் போது நீ தயாராக இருக்கவேண்டும். ஏனெனில் அப்போது ஆண்டவர் பெலிஸ்தியர் படையைத் தாக்குவதற்காக உனக்கு முன்பாகச் செல்கிறார்" என்று ஆண்டவர் கூறினார். 25 ஆண்டவர் தமக்குக் கட்டளையிட்டவாறே தாவீது செய்து, பெலிஸ்தியரைக் கெபா முதல் பெசேர் வரை தாக்கினார்.  குறிப்புகள் [1] 5:4-5 = 1 அர 2:11; 1 குறி 3:4; 29:27.